**Зертханалық жұмыс№9**

**Еңбекті есепке алуда шешілетін міндеттерді анықтау.**

**MS EXCEL көмегімен жалақыны есептеу кестесін құру**

**Сабақ жоспары:**

3. Еңбекті есепке алуда шешілетін міндеттерді анықтау.

4. MS EXCEL көмегімен жалақыны есептеу кестесін құру.

**Бақылау сұрақтары:**

1. MS EXCEL-де формула қандай таңбамен басталып жазылады?

2. Сандардың қосындысын есептейтін функцияны ата.

3. MS EXCEL-дегі адрестеу түрлері және олардың қолданылуы ерекшеліктері қандай?

**Әдістемелік нұсқау**

Бухгалтерлік есептің ақпараттық жүйесі келесідей міндеттер кешенін қамтиды: негізгі қорларды есепке алу,

материалдық құндылықтарды есепке алу, еңбекті есепке алу және жалақыны есептеу, дайын өнімді есепке алу,

қаржылық операцияларды есепке алу, өндіріс шығындарын есепке алу, жинақ есептер құру.

**Еңбекті есепке алу және жалақыны есептеу бойынша міндеттер кешені** келесілерді қамтиды: ұйым

қызметкерлері тізімін енгізу, жұмысшылардың еңбек уақытын есептеу, еңбек ақыны есептеу, еңбек ақыны төлеу,

еңбек ақыны бөлу және есептеу бойынша төлемдік-есептік ведомосін рәсімдеу, есеп айырысу парақтарын құру,

стандартты есептер құру.

Еңбекті есепке алу және жалақыны есептеу бойынша міндеттер кешені, негізінен, кез келген меншік

нысанындағы кәсіпорындар мен фирмалар үшін «1С-бухгалтерия» қолданбалы программалар пакетінің көмегімен

тиімді шешіледі, дегенмен бұны электронды кесте программасының көмегімен де қарапайым түрде жүзеге асыруға

болады. Жобалау үшін программалық құрал ретіндегі кестелік процессорлар тек қана кестелер құруға емес, сондай-ақ

мәліметтерді өңдеуді автоматтандыруға мүмкіндік береді. Электронды кестелер арқылы түрлі экономикалық,

бухгалтерлік, қаржылық есептеулер орындауға, графиктер мен диаграммалар тұрғызуға, экономикалық талдау

жүргізуге, түрлі шаруашылық жағдайларды шешуді модельдеуге және оптимизациялауға болады.\_\_

**1-тапсырма.**

**MS EXCEL** кестелік процессорының мүмкіндіктерін пайдаланып**,** жұмыс кітабының **«Зарплата»** атты

парағында еңбек ақыны есептеу(айлық төлемдік-есептік ведомосін) үшін **№2.1 кестені** құрыңыз. Фирманың 20

қызметкері бойынша бір айға қарапайым үлгіде еңбек ақыны есептеу **(№2.1 кесте үлгісін қараңыз)**.

***Келесі мәліметтер белгілі: табельдік номер, аты-жөні, қызметі, оклад, айдағы жұмыс күні саны, еңбек***

***сіңірген күн саны. Қалған көрсеткіштер формула бойынша есептелінеді:* жалақы сомасы, табыс салығы,**

**кәсіподақ салымы, зейнетақы қорына салым, ұсталған жалпы сома, қолға берілетін сома.**

***Ескерту:*** Оклад көлемін, айдағы жұмыс күні санын, еңбек сіңірген күн санын өзгерткен жағдайларда,

нәтижелердің мәні автоматты өзгеретіндей етіп кестені құру керек. Ол үшін есептеу формулаларында берілгендердің

нақты мәнін емес, берілгендер орналасқан ұяшық адрестерін пайдаланыңыз.

Келесідей белгілеулер енгіземіз: **О** – оклад, ЖКС – айдағы жұмыс күні саны, **ЕСК** – еңбек сіңірілген күн

саны, **ЖС** – жалақы сомасы, **ТС** – табыс салығы, **КОС**- кәсіподақ салымы, **ЗаҚС** – зейнет ақы қорына салым, ҰС –

ұсталған жалпы сома, ҚбС – қолына берілетін сома.

**1)** Жалақы сомасы: **ЖС = О / ЖКС \* ЕСК**

**2)** Кәсіподақ салымы: **КОС = ЖС-ң 1%-ы**

**3)** Зейнетақы қорына салым: **ЗаҚС = ЖС-ң 10%-ы**

**4)** Табыс салығы: **ТС =** (**ЖС-ЗаҚС-Ағымдық уақыттаға ең төменгі жалақы мөлшері)\*10%**

**5)** Ұсталған жалпы сома: ҰС **= ТС + ЗаҚС + КОС**

**6)** қолына берілетін сома**: ҚбС = ЖС – ҰС**